01/10/2019 | Administración LocalMunicipal
As Pontes de García Rodríguez
Secretaría
Bases do concurso O mundo da micoloxía para centros escolares das Pontes 2019

O concelleiro-delegado da Área de Contratación e Cultura, ditou a resolución número 1417/2019, do 20 de setembro, que é do seguinte teor literal: O domingo 27 de outubro, celébrase a XXX Feira de Fungos e dentro dos actos enmarcados para Cogomelos, convócase o concurso de O mundo da micoloxía para centros escolares das Pontes 2019. Para regular a participación neste concurso se elaboraron unhas bases e unha proposta de gasto asinada pola concelleira de cultura. - Informe da xestora cultural sobre as bases de data 13/09/2019. - Proposta de gasto asinada polo concelleiro delegado da área de contratación e cultura de data 13/09/2019. - Informe favorable número 653/2018 asinado polo técnico de xestión e conformado pola interventora municipal, relativo ás citadas bases de data 19/09/2019 Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables.1º- Aprobar as seguintes bases do concurso O mundo da micoloxía para centros escolares das Pontes 2019 Participantes: todos os escolares de infantil, primaria e secundaria do Concello das Pontes. Os traballos deberán presentarse por grupos non inferiores a 5 alumnos ou colectivos de aula, nivel ou ciclos. (Non serán admitidos nin valorados traballos individuais ou de grupos de menos de 5 alumnos.) Condicións Xerais: Serán aceptadas todas as manifestacións artísticas e naturais en diferentes formatos e modalidades que representen o fascinante mundo dos fungos. Poderanse presentar debuxos, pinturas, composicións artificiais ou naturais (non se admitirán produtos perecedoiros), fotografías, setas modeladas en plastilina, cartón, barro, etc. No caso de que o traballo sexa escrito, e cara a facilitar a tarefa do xurado, non deberá superar os dous folios escritos por unha cara. O xurado poderá deixar deserto calquera dos premios e/ou categorías. NOTA: pregamos non empreguen materiais perigosos e atendan á boa conservación dos mesmos. Educación Infantil: 10 premios en vales por valor de 40 € cada un.1º 2º 3º de Primaria: 10 premios en vales por valor de 40 € cada un.4º 5º 6º de Primaria: 10 premios en vales por valor de 40 € cada un. Secundaria obrigatoria e postobrigatoria: 10 premios en vales por valor de 40 € cada un. Mención especial cartel feira 2019: un premio en vale de 100 € (*) Os premios non se entregarán en metálico senón nun vale cambiable por libros, material informático e xogos educativos e didácticos para retirar en comercios locais asignados no mesmo. (*) Dos traballos presentados (en calquera modalidade) sairá o cartel anunciador da feira do 2019, e poderá empregarse para outras publicacións relacionadas coa feira. Este traballo acadará unha mención especial. Cada traballo deberá incluír na parte posterior os seguintes datos: - Nome e apelidos dos participantes (recordamos: obras de grupos de mínimo 5 membros ou colectivos por cursos ou niveis). - Curso e categoría na que se presentan os traballos. - Centro educativo no que estudan. - Cada centro fará unha preselección dos traballos e presentará como máximo un total 20 TRABALLOS para infantil e primaria, e 10 TRABALLOS para secundaria. Non se admitirán traballos non entregados polo centro. - Data tope para entrega dos traballos o venres 18 de outubro ás 12h EXPOSICIÓN: os traballos exporanse ao público en datas e lugar aínda por determinar. Durante a semana do 28 de outubro ao venres 1 de novembro os centros poderán concertar visitas en horario de mañá. (Nota: unha vez rematada a exposición os traballos deberán ser retirados polos centros) XURADO: O xurado estará composto por diversas persoas relacionadas co mundo das artes e a micoloxía. Correspóndelle ao xurado a interpretación das bases sendo o seu fallo inapelable. O xurado resérvase o dereito de declarar deserto algún premio ou modificar o número de traballos premiado por categoría. Poñerémonos en contacto cos centros para facer a entrega de premios aos traballos gañadores.2º- Ordenar a inserción das citadas bases no Boletín Oficial da Provincia. As Pontes de Hector Esteban Vitca Canicoba, 26 de setembro de 2019 O concelleiro-delegado da Área de Contratación e Cultura Teresita Niño Blanca Piedad El Jabri Urucu